سوود وەر بگرن لە سکان کردنی بەڵگەنامەکان لە ڕێگەی ئایفۆنەوە بە شێوەی کۆنتڕۆڵ کراو لە لایەن ماکەکانەوە
3
سەرجەم زانیاریەکانی مۆبایلە ئایفۆنەکەت بەئاسانی بگوازەوە بۆ گالەکسی لەکاتی گۆڕینی مۆبایلەکەت
4
تێسلا نزیکەی 135,000 ئۆتۆمبێل بەهۆی کێشەی Touch Screen لە بازاڕەکان دەکشێنێتەوە
5
ئەپڵ ڕێکەوتی ئەنجامدانی بۆنەی تایبەتی داهاتووی ئاشکرا کرد
6
فرۆشی مۆبایلەکانی Redmi Note 5 زیاتر لە ٥ ملیۆن یەکەی تێپەڕاند لە ماوەی کەمتر لە ٤ مانگدا
7
پڕفرۆشترین مۆبایلەکانی چارەکی سێیەمی ساڵی 2019
8
ڕاگەیاندنی وەشانێکی تاقیکاری نوێ لە یاری Naruto to Boruto Shinobi Striker
9
ئەپی Twitter Lite بۆ زیاتر لە ۲٤ وڵات بەردەستکرا
10
گشت زانیاریه‌ك له‌سه‌ر ئه‌پی Move to iOS
11
چەند وێنەیەکی نوێی مۆبایلی OnePlus 7 تایبەتمەندیە ناوازەکانی مۆبایلەکە ئاشکرا دەکات
12
سامسۆنگ مۆبایلی Galaxy A2 Coreـی بە سیستمی ئەندرۆید گۆو و نرخی 75 دۆلارەوە ڕاگەیاند
13
ئەپی چات و گفتوگۆ WeChat تایبەتمەندی ستۆری بۆ زیادکرا
لاپەرەی سەرەکی
ئاسایشی ئەلیکترۆنی
ئاسایشی ئەلیکترۆنی 16, كانونی دووه‌م 2020
ترەمپ دڵگرانە لە ئەپڵ لەبەر نەکردنەوەی قفڵی ئایفۆنی تاوانباران بۆ حکومەتی ئەمریکا
لە جریوەیەکی هەڕەشە ئامێزانەدا، دۆناڵد ترەمپ، سەرۆکی ویلایەتە یەکگرتووەکانی ئەمریکا، نیگەرانی خۆی لە ئەپڵ دەربڕیوە کە گوایە کۆمپانیاکە داواکاری حکومەتی ئەمریکای جێبەجێ نەکردووە بۆ کردنەوەی قفڵی ئایفۆنی ژمارەیەک لە تاوانباران.
لە مانگی ڕابردوودا، حاڵەتێکی تەقەکردن لە شاری پێساکۆلای ویلایەتی فلۆریدای ئەمریکا ڕوویدا و تێیدا دوو تاوانبار دەستگیر کران. هەر لە دوای ئەم ڕووداوە، دەزگای FBI بە شێوەیەکی یاسایی داوای لە کۆمپانیای ئەپڵ کرد تاوەکو قفڵی ئایفۆنی ئەو دوو تاوانبارە بکاتەوە، بەڵام وا دیارە دەزگاکە نەیتوانیوە ئەپڵ ڕازی بکات بە کردنەوەی قفڵی ئایفۆنی ئەو دوو تاوانبارە. هەر سەبارەت بەمە، دوێنێ دۆناڵد ترەمپ جریوەیەکی هەڕەشە ئامێزانەی لە تویتەردا بڵاوکردەوە. ئەمە جریوەکەیە:
We are helping Apple all of the time on TRADE and so many other issues, and yet they refuse to unlock phones used by killers, drug dealers and other violent criminal elements. They will have to step up to the plate and help our great Country, NOW! MAKE AMERICA GREAT AGAIN.
— Donald J. Trump (@realDonaldTrump) January 14, 2020
جریوەکە بە کوردی:
ئێمە (حکومەتی ئەمریکا) هەموو کاتێک لە بازرگانی و زۆر شتی تردا یارمەتی ئەپڵ دەدەین، بەڵام هێشتا ئەپڵ ڕەتی دەکاتەوە کە قفڵی ئایفۆنی بکوژ، فرۆشی ماددە هۆشبەرەکان و تاوانبارەکانی دیکەمان بۆ بکاتەوە. پێویستە هەر ئێستا هەنگاو بنێن بۆ یارمەتیدانی وڵاتەکەمان! “دووبارە درووستکردنەوەی ئەمریکای مەزن.”
-دۆناڵد ترەمپ، سەرۆکی ویلایەتە یەکگرتووەکانی ئەمریکا.
بە تەواوی دیارە کە جریوەیەکی ترەمپ لە شێوەی هەڕەشەدایە بەرامبەر بە ئەپڵ، دەڵێت هەموو کاتێک لە بوارە جیاوازەکاندا یارمەتی ئەپڵیان داوە، بەڵام ئەپڵ ناتوانێت یارمەتی حکومەتی ئەمریکا بدات.
2 ڕۆژ پێش ئێستاش، بەڕێز William Barr، جەنەڕاڵی دادوەری ئەمریکا، ئەپڵی بە هەمان شت تۆمەتبار کرد. جەنەڕاڵەکە دەڵێت ئەپڵ هیچ پوختەیەکی فریاگوزاری بۆ دەزگای FBI بە مەبەستی کردنەوەی قفڵی ئایفۆنی تەقەکەرەکانی شاری پێساکۆلای دابین نەکردووە.
بەڵام، لە ڕاستیدا کردنەوەی قفڵی ئایفۆن هێندە ئاسان نییە، تەنانەت ئەگەر ئەپڵ ئەنجامدانی ئەم کارەی بۆ دەزگای FBI ڕەت کردبێتەوە، کە هێشتا ڕوون نییە. لە ساڵی 2016 ئەپڵ هەمان داواکاری حکومەتی ئەمریکای بۆ کردنەوەی قفڵی ئایفۆنی تەقەکەرێکی شاری San Bernadino ڕەت کردەوە، کە ئەمە بە شەڕێکی یاسایی نێوان ئەپڵ و حکومەتی فیدڕاڵی کۆتایی هات، لە کۆتایدا حکومەتی ئەمریکا هیچ پێویستییەکی بە ئەپڵ نەما و توانی ئایفۆنی تاوانبارەکە لە ڕێگەی ئامرازێکی لایەنی سێیەم تایبەت بە کردنەوەی قفڵ بکاتەوە.
لە سەرووی هەموو ئەمانەوە، پێدەچێت خودی ئەپڵ توانای کردنەوەی قفڵی ئایفۆنەکانی نەبێت، چونکە باک دۆری لە هەموو ئایفۆنەکاندا درووست نەکردووە تاوەکو ئەمە ڕووبدات، تەنانەت ئەگەر کردبێتیشی، دەبێتە ڕێگەیەکی زۆر سەرەکی هاککەران بۆ سوود وەرگرتن لێی.
بە پێی پێگەی The New York Times بێت، ئەپڵ خۆی بۆ شەڕێکی یاسایی زۆر نوێ لەگەڵ حکومەتی ئەمریکادا ئامادە کردووە سەبارەت بە شکاندنی یاسای ئاسایشی ئایفۆن و خواستی حکومەتەکە بۆ باک دۆر. لە زاری شارەزایەکی بواری ئاسایشەوە بێت بۆ پێگەکانی NYT و Bloomberg، زۆر بە ئاسانی دەتوانرێت لە ڕێگەی ئامرازی لایەنی سێیەمەوە قفڵی ئایفۆنەکانی تەقەکەرانی شاری پێساکۆلا بکرێنەوە. هەردوو ئایفۆنەکەی تەقەکەرانی شاری پێساکۆلا لە باڵەخانەیەکدا شکێندران و هەوڵ دەدرا تاوەکو بە تەواوەتی لەکار بخرێن، بەڵام دەزگای FBI توانی ئایفۆنەکان بخاتەوە کار.
پێناچێت ئەپڵ هەرگیز بە داواکارییەکەی حکومەتی ئەمریکا و دەزگای FBI ڕازی ببێت، چونکە هەمیشە گرنگی بە ئاسایشی بەکارهێنەران داوە و نایەوێت لە سنوورەکانی خۆی دەربچێت، کە ئەمەشی لە ژمارەیەکی زۆری ڕێکلامە ڤیدیۆییەکانیدا لە ڕابردوودا دووپات کردۆتەوە.
ئەگەر ئەوە ڕاست بێت کە ئەپڵ سوودی لە ترەمپ وەرگرتووە لە ڕابردوودا، دۆخە خراپتر دەبێت و لەوانەیە داهاتووی ئەمە بگات بەوەی کە ئەپڵ بە داواکارییەکەی حکومەتی ئەمریکا و دەزگای FBI ڕازی ببێت.